Twee wat verdrink was UJ-studenteFoto: Netcare 911 Die twee studente, wat die afgelope naweek by ŉ lodge buite Pretoria verdrink het, was op ŉ spanbou-uitstappie saam met ŉ daghuis van die Universiteit van Johannesburg (UJ). Maroela Media het vroeër berig die twee studente was deel van ŉ groep van 44 studente, wat ŉ spanbou- en jaareindfunksie bygewoon het. Kaamini Reddy, woordvoerder van die UJ, het gesê die spanbou-geleentheid is deur ŉ dagkoshuis van die UJ gereël. “Agt studente het self besluit om op ŉ riviervaart te gaan, wat nie deel van die amptelike program was nie. Die boot het glo omgeslaan en twee van die studente het verdrink.” Athlenda Mathe, woordvoerder van Netcare 911, het gesê polisieduikers het die studente se liggame uit die dam gehaal. Volgens Reddy het die bestuur van die UJ reeds met die oorledenes se families kontak gemaak. Sy het nie die name of ouderdomme van die studente bekendgemaak nie. Reddy het gesê berading sal beskikbaar gestel word aan die families van die oorledenes, asook enige studente wat die voorval sien gebeur het. Die universiteit sal ook die twee studente se families met die begrafnisreëlings bystaan.